Author: Leskova
Last saved by: Maculák Jozef
Company: KVS

SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:

Mgr. Jozef Maculák,
riaditeľ odboru vedy a techniky na vysokých školách,
hlavný štátny radca

1b) Názov a adresa pracoviska: | odbor vedy a techniky na vysokých školách, sekcia vysokých škôl MŠVVaŠ SR, Stromová 1, 813 30  Bratislava
1c) Znalosť jazykov účastníka ZPC: | nemecký, anglický, ruský

2a) Účel ZPC a spôsob jej financovania:

účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.

2b) Prijímajúca organizácia:

Gobierno de Navarra. Departamento de Economía, Hacienda, Industria y Empleo
Parque Tomás Caballero, 1 – 31005 Pamplona (Spain)

2c) Miesto a štát: | Pamplona/Španielsko
2d) Trvanie ZPC: | od: 30. 9. 2013 | do: 3. 10. 2013 | Počet dní: 4

3. Rámcový program pobytu:

V dňoch 30. 9. – 3. 10. 2013 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu do Pamplony v Španielsku. Išlo o plánované stretnutie riešiteľov a garantov projektu MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.
4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT II + Steering Committee meeting). Hlavným cieľom rokovania bolo posúdenie projektov v rámci MANUNET II CALL 2013.

Obsahom rokovaní bolo okrem iného vyhodnotenie prijatých projektov a ich konečná sumarizácia. Podrobné výsledky budú publikované v správe EC na webovej stránke projektu. V ďalšej časti rokovania boli kontrolované výsledky a zápisnice z predchádzajúcich stretnutí. Následne sa prediskutovala a bola prijatá komunikačná stratégia a potrebné zmeny na webovej stránke projektu k výzve MANUNET II 2014 (príprava výzvy, jednotlivé postupy a určenie termínov). Hovorilo sa aj o účastiach na niektorých medzinárodných podujatiach (MANUFUTURE, Industrial Technologies 2014 a i.). 

V nasledujúcom dni stretnutia sa pokračovalo analýzou možnosti rozšírenia projektu MANUNET II o ďalších partnerov, možnosti kooperácie a možnosti pokračovania projektu vo forme SUSTAINABLE PROGRAMME. Zároveň sa hovorilo o aktuálnych organizačných a finančných otázkach (6-mesačné hlásenie o čerpaní financií) a určili sa úlohy na nasledujúce plánované zasadnutia. Na záver sa stanovili konkrétne termíny a miesta ďalších pracovných stretnutí.
5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť účastný a pokračovať v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:
MŠVVaŠ SR je za Slovenskú republiku koordinátorom v multiregionálnom projekte              MANUNET II. Strategickým cieľom projektu MANUNET II je podpora financovania                výrobno-výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich univerzít do kooperácie s poprednými európskymi výskumnými pracoviskami prostredníctvom koordinovaných výziev MANUNET II, ktorá je zameraná na perspektívne rozširovanie a integráciu spolupráce.
Cieľom tejto ZPC bolo plánované stretnutie riešiteľov a garantov projektu, na ktorom sa uskutočnilo vyhodnotenie prijatých projektov v rámci výzvy MANUNET II 2013.

8. Spôsob zverejnenia výsledkov ZPC, prenos získaných informácií:

Informácie sú k dispozícii na webovej stránke MŠVVaŠ SR.

Poznámka:

Súhlasím so zverejnením správy zo ZPC na internete.

Dátum: 14. 10. 2013

Správu vypracoval: Mgr. Jozef Maculák

Podpis účastníka ZPC:				……………………………..	

Správu schválil: prof. Ing Peter Plavčan, CSc., generálny riaditeľ sekcie vysokých škôl

Podpis nadriadeného:				……………………………..